Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 336/14/8807	Michalovce, 10.8.2015
EEČ : 2-66-317-2015

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 19.6.2014, spisová značka 1 Pv 336/14/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin pytliactva podľa §  310 ods. 1 Tr. zákona na tom skutkovom základe, že dňa 24.4.2013 v čase okolo 11.00 hod. v katastri obce XXXXX okr. XXXXX, na XXXXX lovil ryby na jeden rybársky prút zn. Shimano Catana červenej farby s navijakom zn. Shimano Catana s umelou muškou Strimer, kde ulovil 2 ks Zubáča veľkoústeho (Stizostedion lucioperca) o dĺžke 51 cm a celkovej váhe 2 kg, a to v dobe ich individuálnej ochrany, ktorá je v zmysle ust. § 12 písm. b) zákona č. 139/2002 Z. z. o rybárstve v znení neskorších predpisov v náväznosti na ust. § 10 ods. 1 h) vyhlášky Ministerstva životného prostredia SR č. 185/2006 Z.z. v znení neskorších predpisov stanovená od 15.3. do 15.6. toho ktorého roku, pričom po ulovení ryby ukryl v neďalekom kroví, čím takto pre poškodenú XXXXX spôsobil škodu vo výške 48,- € 

Uznesením prokurátora Okresnej prokuratúry XXXXX zo dňa 19.6.2014, spisová značka 1 Pv 336/14/8807, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry  XXXXX, sp. zn. 1Pv 336/14 zo dňa 19.6.2014 bolo podľa § 216 ods. 1 písm. a,b,c) Tr. poriadku podmienečne zastavené trestné stíhanie pre prečin pytliactva podľa §  310 ods. 1 Tr. zákona proti obvinenému XXXXX.  
 Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Toto rozhodnutie sa stalo právoplatným dňa 28.6.2014. Skúšobná doba pre podmienečné zastavenie trestného stíhania uplynula dňom 28.6.2015. Po uplynutí skúšobnej doby bol vyžiadaný odpis z registra trestov a správy o povesti obvineného.
 Bolo zistené, že obvinený sa v priebehu skúšobnej doby nedopustil žiadneho trestného činu, ani úmyselného priestupku rovnakej povahy.
Keďže obvinený vyhovel podmienkam uvedeným v ustanovení § 217 ods. 1 Tr. poriadku, bolo potrebné rozhodnúť, že sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Sabová
prokurátorka